จับตาสนช.เคาะ 7 รายชื่อนั่งบอร์ด กสทช.ชุดใหม่วันนี้!
จับตาสนช.เคาะ 7 รายชื่อนั่งบอร์ด กสทช.ชุดใหม่วันนี้! 
19 เม.ย. 2561

สืบเนื่องจากก่อนหน้านี้ คณะกรรมการสรรหากรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดรับสมัครบุคคลผู้สมควรได้รับการคัดเลือกเป็นกรรมการ กสทช. รวม 7 ด้าน ๆ ละ 1 คน ในช่วงระหว่างวันที่ 8-14 ม.ค.61
ล่าสุดวันนี้ (19 เม.ย.61) ที่ประชุมสภานิติบัญญัติแห่งชาติ (สนช.) ได้เปิดให้มีการประชุมลับ เพื่อพิจารณาคัดเลือกบุคคลผู้ได้รับการเสนอชื่อให้ดำรงตำแหน่งกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) โดยมีการเสนอรายชื่อให้ สนช.พิจารณาทั้งหมด 14 รายชื่อ รวม 7 ด้านด้านละ 2 รายชื่อ ประกอบด้วย 1.ด้านกิจการกระจายเสียง 2.ด้านกิจการโทรทัศน์ 3.ด้านกิจการโทรคมนาคม 4.ด้านวิศวกรรม 5.ด้านกฎหมาย 6.ด้านเศรษฐศาสตร์ และ 7.ด้านการคุ้มครองผู้บริโภค ซึ่งที่ประชุม สนช.จะคัดเลือกให้เหลือเพียง 7 คนในแต่ละด้าน